Аутономна Покрајина Војводина

Град Сомбор

Градска управа

Одељење за скупштинске и извршне послове

Република Србија

Број: 6-3-42/2020

Дана: 15.03.2020.

Сомбор

**САОПШТЕЊЕ МИНИСТРА ЗДРАВЉА О ТРЕНУТНОЈ СИТУАЦИЈИ У ЗЕМЉИ У ВЕЗИ СА КОРОНА ВИРУСОМ ЗА 14.03.2020. ГОДИНЕ**

У Србији је потврђено још пет случајева заразе корона вирусом, тако да је укупан број заражених порастао на 46, саопштио је министар здравља Златибор Лончар на редовној конференцији за новина ре 14.03.2020. године

Министар је на конференцији за медије у Влади Србије казао да је у суботу у Србији тестирано 12 људи и да је пет  било позитивно.

У Београду има 12 пацијената сви су тренутно стабилни, у КЦ Ниш пет пацијената, сви су добро и један пацијент у Крагујевцу, такође добро. Нико од њих није на респиратору, рекао је Лончар.

Лончар је прецизирао да се 12 пацијената налази у Инфективној клиници КЦ Србије, стабилни су и нико није на распиратору.

У КЦ Нови Сад четири пацијента, један је озбиљно и на респиратору.

Један је у Панчеву и у добром је општем стању.

Пет пацијената је у КЦ Ниш, и доброг су општег стања, нису на респиратору, а један је КЦ Крагујевац.

Остали пацијенти су код куће и они су у добром стањну, али њихова слика се прати и ако се погоршава иду на инфективну клинику.

Лончар је навео и да је казна за непоштовање изолације од три месеца до три године и да је у питању озбиљна неодговорност.

Покрајински секретар за здравство Зоран Гојковић рекао је да је на КЦ Војводине четворо пацијената.

Два су у знатно побољшаном стању, један пацијент и то је у овом тренутку најтежи пацијент у целеој Србији је и даље на механичкој вентилацији, и четврти је исто у тежем општем стању, али за њега још није потребан респиратор, казао је он.

Пацијент у Панчеву је стабилног општег стања и оно је у благом побољшању.

Сви они који су били у контактима за које је наложена изолација у кућним условима, нам се већ осми дан не јављају да имају озбиљније знаке болести, рекао је Гојковић.

Министар здравља Златибор Лончар најавио је да ће бити уведене телефонске линије за психолошку помоћ грађанима који имају питања или страх у вези са корона вирусом.

Лончар је рекао да ће разговарати са стручњацима, психолозима и психијатрима, како би се отворила телефонска линија јер се јавља много људи који немају тегобе, али имају страх.